stanford-oval/wikipedia huggingface dataset:
הספרייה הלאומית של אזרבייג'ן
הערות שוליים

1 2  היסטוריה של הספרייה באתר הספרייה
↑  כתבה על הפעילות הדיגיטלית של הספרייה וחזרה לפעילות פיזית בתקופת הקורונה (ברוסית)
| ספריות לאומיות של אירופה |
| --- | --- | --- |
| מדינות ריבוניות | אוסטריה • אוקראינה • אזרבייג'ן 1 • איטליה (רומא ופירנצה) • איסלנד • אירלנד • אלבניה • אנדורה • אסטוניה • ארמניה 2 • בולגריה • בלגיה • בלארוס • בוסניה והרצגובינה • גאורגיה 1 • גרמניה • דנמרק • הולנד • הונגריה (בודפשט ודברצן) • הממלכה המאוחדת (אנגליה, ויילס, סקוטלנד) • הרפובליקה הצ'כית • ותיקן • טורקיה 1 • יוון • לוקסמבורג • לטביה • ליטא • ליכטנשטיין • מולדובה • מונקו • מונטנגרו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד (קטלוניה) • סרביה • פולין • פורטוגל • פינלנד • צרפת •  קזחסטן 1 • קפריסין 2 • קרואטיה • רומניה • רוסיה 1 (מוסקבה וסנקט פטרבורג) • שוודיה • שווייץ |  |
| חבלי ארץ "לא מוכרים" | אבחזיה • דרום אוסטיה • טרנסניסטריה • קוסובו • צפון קפריסין 2 |  |
| שטחים תלויים | אולנד • אקרוטירי ודקליה 2 • איי פארו • גיברלטר • גגאוזיה • גרנזי • יאן מאיין • ג'רזי • האי מאן • סבאלברד |  |
| הערות | 1 חלק משטח המדינה נמצא באסיה. 2 מבחינה גאוגרפית נמצאת באסיה, אך נחשבת חלק מאירופה מסיבות היסטוריות. |  |
| --- | --- |
בקרת זהויות :  BnF: cb16193808q (data)  GND: 16075252-8  ISNI: 0000 0001 0661 460X  LCCN: no2008082590  NKC: kn20121012015  VIAF: 131866220   WorldCat (עם VIAF): 131866220
הספרייה הלאומית של אוקראינה

| --- | --- |

 תאריך ייסוד:  2 באוגוסט 1918 
 על שם:  ולדימיר ורנדסקי 
 קואורדינטות:  50°24′15″N 30°31′08″E﻿ / ﻿50.404188888889°N 30.518783333333°E﻿ / 50.404188888889; 30.518783333333
 http://www.nbuv.gov.ua/
  (למפת קייב מוגדלת) הספרייה הלאומית של אוקראינה(למפת קייב רגילה) הספרייה הלאומית של אוקראינה he
 
הספרייה הלאומית של אוקראינה על שם ולדימיר ורנדסקי (באוקראינית: Національна бібліотека України імені В. І. Вернадського, או בקיצור, VNLU) היא הספרייה האקדמית הראשית ומרכז המידע המדעי הראשי באוקראינה, ואחת מהספריות הלאומיות הגדולות בעולם. הבניין הראשי שלה ממוקם בשכונת דמייבקה שבבירת המדינה - קייב.
אוספים

הספרייה מכילה כ-15 מיליון פריטים. בספרייה יש את האוסף השלם ביותר של כתבים בסלאבית כנסייתית עתיקה. בנוסף על כך, בספרייה יש ארכיונים של מדענים ואנשי תרבות מצטיינים מהעולם ומאוקראינה בפרט. ישנם גם אוספים של נשיאי אוקראינה ואת הארכיון של האקדמיה הלאומית למדעים של אוקראינה. הספרייה הלאומית היא המאגר המוביל בעולם של מוזיקת עם יהודית שהוקלטה על גלילי שעווה של אדיסון. רבות מההקלטות הן הקלטות שטח שנעשו במהלך התקופה הסובייטית או הטרום-סובייטית על ידי אתנולוגים כמו זוסמן קיסלגוף, משה ברגובסקי וסופיה מגיד. אוסף הפולקלור המוזיקלי היהודי נרשם בתוכנית זיכרון עולם של אונסק"ו ב-2005.
היסטוריה

הספרייה הלאומית הוקמה ב-2 באוגוסט 1918 על ידי הטמאן פבלו סקורופדסקי כ"הספרייה הלאומית של המדינה האוקראינית" ( Natsionalna biblioteka Ukrayinskoyi Derzhavy). ב-23 באוגוסט 1918 הוקמה הוועדה הזמנית להקמת הספרייה הלאומית שבראשה עמד ולדימיר ורנדסקי.
באוגוסט 1941 פונתה הספרייה לאופה, בירת בשקורטוסטן. במאי 1944 חזרה הספרייה לקייב.
הבניין הנוכחי נבנה בשנים 1975-1989. יש בבניין זה כ-27 קומות ושטח של 35,700 מטרים רבועים. גובה הבניין הוא כ-78.6 מטרים, ביחד עם האנטנה. שמה הנוכחי של הספרייה הוכרז ב-1996.
הערות שוליים

↑  "Collection of Jewish Musical Folklore (1912-1947)". UNESCO Memory of the World Programme. 2008-05-16. אורכב מ-המקור ב-2008-06-23. נבדק ב-2009-12-14.
↑  "Vernadsky National Library, Kyiv". SkyscraperPage.com. נבדק ב-2022-03-07.
| ספריות לאומיות של אירופה |
| --- | --- | --- |
| מדינות ריבוניות | אוסטריה • אוקראינה • אזרבייג'ן 1 • איטליה (רומא ופירנצה) • איסלנד • אירלנד • אלבניה • אנדורה • אסטוניה • ארמניה 2 • בולגריה • בלגיה • בלארוס • בוסניה והרצגובינה • גאורגיה 1 • גרמניה • דנמרק • הולנד • הונגריה (בודפשט ודברצן) • הממלכה המאוחדת (אנגליה, ויילס, סקוטלנד) • הרפובליקה הצ'כית • ותיקן • טורקיה 1 • יוון • לוקסמבורג • לטביה • ליטא • ליכטנשטיין • מולדובה • מונקו • מונטנגרו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד (קטלוניה) • סרביה • פולין • פורטוגל • פינלנד • צרפת •  קזחסטן 1 • קפריסין 2 • קרואטיה • רומניה • רוסיה 1 (מוסקבה וסנקט פטרבורג) • שוודיה • שווייץ |  |
| חבלי ארץ "לא מוכרים" | אבחזיה • דרום אוסטיה • טרנסניסטריה • קוסובו • צפון קפריסין 2 |  |
| שטחים תלויים | אולנד • אקרוטירי ודקליה 2 • איי פארו • גיברלטר • גגאוזיה • גרנזי • יאן מאיין • ג'רזי • האי מאן • סבאלברד |  |
| הערות | 1 חלק משטח המדינה נמצא באסיה. 2 מבחינה גאוגרפית נמצאת באסיה, אך נחשבת חלק מאירופה מסיבות היסטוריות. |  |
| --- | --- |
בקרת זהויות :  NLI: 987007297679005171  PLWABN: 9810683578005606  BIBSYS: 1058720  BnF: cb12445970t (data)  GND: 5300337-8  ISNI: 0000 0001 1092 3974  LCCN: n97102542  LNB: 000062494  NKC: kn20020605001  SUDOC: 033703353  VcBA: 494/77775  VIAF: 157584407   WorldCat (עם VIAF): 157584407 
הבניין הראשי בשנים 1930–1989, ליד אוניברסיטת קייב (מרכז העיר)
ההמנון המלכותי של איראן

| --- | --- |

 מדינה:  איראן (1964–1979) איראן הפהלווית
 שפה:  פרסית
 תאריך מעמד רשמי:  1933–1980
 ‏האזנהקובץ:Former imperial Iranian national anthem, performed by the United States Navy Band.oga‏Ⓘ‏
 
סורוד שאהנשאהי איראן (בפרסית: سرود شاهنشاهی ایران; בתרגום לעברית: "ההמנון המלכותי של איראן") היה המנונה הלאומי של איראן (המדינה האימפריאלית של איראן) משנת 1933 ועד למהפכה האיסלאמית של 1979 אשר הביאה לביטול המלוכה. ההמנון מתאר ומהלל את השאה ושושלתו.
מילות ההמנון

| המקור בפרסית | תעתיק ללטינית |  |
| --- | --- | --- |
|  شاهنشاه ما زنده بادا  پايد کشور به فرش جاودان  کز پهلوی شـد ملک ایران  صد ره بهتر زعهد باستان  از دشمنان بودی پریشان  در سايه اش آسوده ایران  ايرانیان پيوسته شادان  همواره يزدان بود او را نگهبان  |   Šâhanšâhe mâ zende bâdâ  Pâyad kešvar be faraš jâvedân  Kaz Pahlavi šod molke Irân  Sad rah behtar ze ahde bâsetân  Az došmanân budi parišân  Dar sâye aš âsude Irân  Irâniyân peyvaste šâdân  Hamvâre Yazdân bovad urâ negahbân.   |  יחי השאה מלכנו הנערץ  ומי יתן כי תהילתו תהפוך את אדמתנו לנצחית  שכן שושלת פהלווי פיתחה את איראן   מאה מונים ממצבה בעבר  למרות שבעבר הותקף בזעם אויביו  כעת באה עליו שלווה  אנו באיראן חוגגים בכל קשת הגילים  הו, מי יתן והאל יגן עליו מעתה ועד עולם |
ראו גם

שושלת פהלווי
המנון איראן
רווחת השאה
החלטה 338 של מועצת הביטחון של האו"ם

| --- | --- |

 תאריך:  22 באוקטובר 1973
 ישיבה מספר:  1,747
 קוד:  S/RES/338 (מסמך)
 סיכום הצבעה:  14 הצביעו בעד 0 הצביעו נגד 1 נמנעו 
 תוצאה:  התקבלה
 הרכב מועצת הביטחון
 חברות קבועות:  הרפובליקה העממית של סין סין צרפת צרפת הממלכה המאוחדת הממלכה המאוחדת ארצות הברית ארצות הברית ברית המועצות (1955–1980) ברית המועצות
 חברות לא קבועות:  אוסטרליה אוסטרליה אוסטריה אוסטריה גינאה גינאה הודו הודו אינדונזיה אינדונזיה קניה קניה פנמה פנמה פרו פרו סודאן סודאן יוגוסלביה יוגוסלביה
החלטה 338 היא החלטה של מועצת הביטחון של האו"ם שאושרה במועצת הביטחון של האו"ם בימי מלחמת יום הכיפורים, ב-22 באוקטובר 1973, בהתאם להצעה משותפת של ארצות הברית וברית המועצות. ההחלטה קראה להפסקת אש בתוך 12 שעות ולא יאוחר משעה 6:52 בערבו של אותו יום. אל ההחלטה הזו נוספו שני סעיפים:
סעיף 2 קרא לכל הצדדים הנוגעים בדבר לפתוח מיד לאחר הפסקת האש בביצוע החלטה 242 של מועצת הביטחון על כל חלקיה.
סעיף 3 קבע שבאופן מיידי, בד בבד עם הפסקת האש, יתחילו הצדדים הנוגעים בדבר לפעול במסגרת משא ומתן לכינון שלום צודק ובר קיימא במזרח התיכון וינהלו את שיחותיהם בחסות "נאותה" (אשר פורשה למעשה כחסות של ארצות הברית או ברית המועצות אך לא בחסות האו"ם).
המשך הלחימה חרף החלטה זו הביא לכיתור הארמייה השלישית של מצרים ולהחלטה 339 שהביאה להפסקת אש במלחמה.
הוריישיו הורנבלואר

הוריישיו הורנבלואר (באנגלית: Horatio Hornblower) הוא דמות בדיונית של קצין בצי המלכותי הבריטי  בתקופת המלחמות הנפוליאוניות, גיבור סדרת הרומנים ההיסטוריים-ימיים פרי עטו של סי. אס. פורסטר. ספרים אחדים עובדו לקולנוע ולטלוויזיה.
דמותו

על פי פורסטר, הורנבלואר נולד ב-4 ביולי 1776. אמו כנראה נפטרה בעת לידתו. אביו היה רופא כפרי; את ילדותו בילה הורנבלואר במחוז קנט. פורסטר מתאר את הורנבלואר כאדם גבוה יחסית ורזה (בספרים המאוחרים מצמח הורנבלואר כרס קטנה, שמרגיזה אותו מאד). הוא מעט מגושם בעיני עצמו, ותמיד מקנא במלחים שתחת פיקודו, המסוגלים לטפס בזריזות ובקלילות על התרנים הגבוהים ביותר גם בליל סערה, ונהנים מחוסן פיזי. חולשה בולטת אחרת שלו היא מחלת הים שהוא לוקה בה בתחילת כל מסע - הורנבלואר סובל ממנה קשות ומקנא מאוד בפקודיו שאינם מאבדים את יציבותם בים ואינם נתקפים בבחילה וסחרחורת. הורנבלואר שונא להיות במצב של שכרות, ונמנע ככל האפשר משתייה.
הורנבלואר הוא מתמטיקאי מעולה, נווט מוכשר, וימאי מצוין. בנעוריו למד צרפתית וסיף מפיו של גולה צרפתי, שניסה ללמדו גם ריקוד, אך נכשל בשל תכונה יוצאת דופן אחרת של הורנבלואר (או היעדר תכונה, למעשה) - היותו חירש צלילים, עובדה שאותה מסתיר הורנבלואר בקנאות.
הורנבלואר הוא אדם מופנם ומבודד, השופט עצמו בחומרה רבה. הוא סבור שהוא פחדן ושלא ניחן בסגולות המתאימות לפיקוד, ומענה את עצמו בשל כישלונו לרכוש את התכונות הנשגבות שהוא מאמין שאחרים נחונו בהם. זאת, למרות שרשרת הצלחותיו והוכחות ברורות שהוא אמיץ לב, בעל מחשבה מהירה וקור רוח בעת משבר. ליקויים אישיים לכאורה אלה הפכו אותו לאדם המודע לעצמו, בודד ומופנם, והבדידות הכפויה של קפיטן בצי המלכותי עוד מגבירה תחושות אלו. הוא חש עצמו מבודד מאלה שסביבו (כולל נשותיו וחברו הטוב ביותר, ויליאם בּוּש, המשמש כסגנו בחלק גדול מן הספרים), ומופנמותו וחוסר ביטחונו העצמי גורמים לו להתבודד עוד יותר, לשמור על שתיקה ולהתרחק עוד יותר מהסובבים אותו, הסובלים לא אחת ממצבי רוחו הקודרים.
הורנבלואר הוא ליברלי בדעותיו. הוא נגד עונש המוות, עד כדי כך שתכנן את בריחתו של איש צוות (הדייל האישי שלו) שנידון לתלייה על מוט התורן בספר "הורנבלואר וההוטספאר". הוא עשה זאת על אף שהאמין שעונשים גופניים (למשל שימוש במגלב) היא הדרך היחידה לקיים משמעת במצבי לחץ קיצוניים.
כמו ברומנים של קפטן פרדריק מריאט ופטריק או'בריאן (מחבר סדרת הספרים על ג'ק אוברי וביניהם "מאסטר אנד קומנדר" ("רב חובלים ומפקד") שעובד לסרט ב-2003) העוסקים באותה תקופה, אישיותו ורבים ממבצעיו של הורנבלואר מבוססים על אלה של הוריישו נלסון (כמו למשל מחלת הים, שגם נלסון סבל ממנה) ותומאס קוקרן. הסופר בריאן פּרֶט מציג בספרו The Real Hornblower: The Life and Times of Admiral Sir James Gordon, GCB מקור השראה אחר.
ביוגרפיה של הורנבלואר הקרויה The Life and Times of Horatio Hornblower מאת נורת'קוט פרקינסון (מחברו של חוק פרקינסון) הופיעה ב-1970.
קורות חייו > קריירה מוקדמת

Mr. Midshipman Hornblower הוא הספר הראשון, מבחינה כרונולוגית, בחייו של הורנבלואר (midshipman - בעברית "פרח קצונה", היא דרגת הקצונה הנמוכה ביותר; הפנייה .Mr היא הפנייה המקובלת בצי לקצינים). בספר זה - המתרחש ב-1793, כאשר המהפכה הצרפתית בשיאה - מתחיל הורנבלואר את דרכו בצי, כקצין זוטר בפריגטה, ועובר הרפתקאות שונות. בין השאר, הוא מקבל פיקוד על אניה צרפתית שנלכדה על ידי הפריגטה, אניה שטובעת בהמשך. הורנבלואר וצוותו נלכדים על ידי פריבטיר צרפתי, ומשתחררים בזכות תושייתו. הוא השתתף בקרבות ימיים נגד פריגטה צרפתית אחרת, סייע להשתלטות על קורבטה צרפתית בנמל, הוביל כוח השתלטות על אסדה ספרדית ונטל חלק בעימות עם ספינות הבערה ספרדיות המפסיקות (למזלו של הורנבלואר) את הבחינה הראשונה שלו לדרגת סגן. לקראת סוף הספר נלכדת ספינתו של הורנבלואר בידי הספרדים, והוא הופך לשבוי באל פארול. הספר מסתיים בהעלאתו של הורנבלואר בדרגה ובשחרורו מהשבי, לאחר שסייע להציל מלחים שספינתם נטרפה בסערה.
הספר השני, lieutenant Hornblower מסופר דרך עיניו של מי שעתיד להיות ידידו הטוב ביותר, ויליאם בוש. הורנבלואר הוא קצין ב"רינאון", אוניית קו המפליגה אל האיים הקאריביים. קברניט הספינה, קפטן סויאר, סובל מסכיזופרניה ופראנויה, והורנבלואר הוא אחד מקורבנותיו העיקריים. באחד הלילות נמצא הקפטן מוטל פצוע קשה באחד מהסיפונים, לאחר שנפל דרך סולם; הקצינים חושדים שלהורנבלואר קשר לנפילתו המסתורית של הקפטן, אך קשר זה אינו מוכח לעולם. הספינה בפיקוד סגנו של סויאר נכשלה בניסיונה לתקוף מן הים מבצר ספרדי בהאיטי. הורנבלואר הוכיח את מקוריותו ותושיתו כשהציע לתקוף את המבצר מעורפו, באמצעות יחידת מחץ של חיל הנחתים המלכותי ומלחי הספינה. הונבלואר הצטיין בהתקפה והמבצר נכבש. הספר מסתיים במרץ 1803, עם חידוש המלחמה בין בריטניה וצרפת, כעת בראשות נפוליאון בונפרטה, כאשר הורנבלואר ממונה לקומנדר (מפקד) של אוניית מלחמה קטנה (סלופ).
קורות חייו > תפקידי פיקוד ראשונים

בספר השלישי, Hornblower and the Hotspur, מתואר הפיקוד העצמאי הראשון של הורנבלואר, על הספינה "הוטספר". הספר נפתח בנישואיו למריה, נישואים שעליהם מתחרט הורנבלואר כמעט מיד. ספינתו של הורנבלואר משתתפת בהסגר ימי על ברסט. במהלך הספר נולד בנו, הוריישיו. הספר מסתיים עם קידומו של הורנבלואר לדרגת קפטן.
הספר הרביעי, Hornblower and the Atropos, נפתח כאשר מוטלת על הורנבלואר המשימה לארגן את משט הלווייתו של הורציו נלסון, זאת במקביל ללידתה של בתו, מריה. המשימה מסתבכת כאשר הוא נאלץ להתמודד עם מצב חירום כשהארבה הנושאת את ארון הקבורה של נלסון מאיימת לשקוע. בהמשך הספר עוסק הורנבלואר בחילוץ אוצר שנותר בספינה טבועה מתחתית מפרץ השיש בטורקיה בעזרת שולי פנינים מציילון. בסוף הספר ניתנת ספינתו במתנה למלך שתי הסיציליות מטעמים דיפלומטיים; הורנבלואר חוזר לאנגליה ומגלה ששני ילדיו הפעוטים מתו מאבעבועות שחורות.
בספר הרביעי, beat to quarters (זהו הספר הראשון שכתב פורסטר בסדרה), פיקד הורנבלואר, עתה קצין צי מנוסה, על ה"לידיה", פריגטה של הצי הבריטי, במסע ארוך וקשה מסביב לכף הורן (הקצה הדרומי של אמריקה הדרומית) וצפונה עד חופה המערבי של ניקרגואה. הורנבלואר הקפיד להימנע מטווח ראייה מהחוף עד שהוא מגיע למטרתו, שם הוא נפגש עם מקומי המנהיג מרד כנגד הספרדים, והסובל משיגעון גדלות. הורנבלואר לכד את ה"נטיווידד", אוניית קו ספרדית, ומוסר אותה למורדים, רק כדי לגלות שבחודשים שעברו הפכה ספרד לבת ברית של האנגלים. או אז נדרש הורנבלואר לאתר את ה"נטיווידד" ולנהל כנגדה קרב קשה, בתנאי נחיתות, עד שלבסוף הצליחו הוא וצוותו להטביע אותה.. בדרך חזרה לאנגליה מפליגה בספינה אחותו הצעירה של ארתור ולסלי, הדוכס הראשון מוולינגטון, הליידי ברברה ולסלי. בין השניים מתפתח רומן שאותו מפסיק הורנבלואר הנשוי בשל נקיפות מצפון.
קורות חייו > קפטן בכיר

הספר החמישי, אוניית קו, Ship Of The Line, מקבל הורנבלואר פיקוד על אוניית הקו "סאתרלנד". בעודו מחכה למפגש בים התיכון עם האוניות האחרות בשייטת הוא מבצע סדרה של פשיטות על חופה הדרומי של צרפת. בסיום הספר הוא נאלץ להתמודד באונייתו לבדה מול ארבע אוניות קו צרפתיות. הוא מסב לצרפתים נזקים כבדים, אך אונייתו נפגעת קשות והספר מסתיים עם כניעתו לצרפתים ונפילתו בשבי.
הספר החמישי, "דגלי ניצחון", flying Colors, מתאר כיצד נשלח הורנבלואר לפריז יחד עם הקצין הראשון שלו וידידו האישי, בוש, ועם מי שיהיה משרתו, בראון, על מנת להישפט כפושע מלחמה. בדרך מצליח הורנבלואר להימלט עם חבריו ולמצוא מחסה בטירתו של הרוזן דה גרסי (Comte de Graçay) צרפתי שהפך מתומך למתנגד חריף לנפוליאון. הורנבלואר מבלה בטירה את החורף ומנהל רומן עם מארי, אלמנת בנו של הרוזן. הם בונים סירה ומפליגים בה באביב בנהר הלואר עד ננט. שם, בעזרת שבויים ששחרר, הוא משתלט על ספינת מפרשים בריטית קטנה (cutter) בשם "בעלת האוב מעין דור" (Witch of Endor) שנלכדה על ידי הצרפתים וחוזר לבריטניה. הוא מזוכה במשפט הצבאי שנערך לו, זוכה לתהילה ולתואר אבירות כאביר מסדר האמבט, מאת ג'ורג' הרביעי, מלך הממלכה המאוחדת, שהיה אז עוצר. הוא מגלה שאשתו מריה מתה בלידת בנו. אהובתו, ליידי ברברה, קיבלה את האפוטרופסות על הבן, והספר מסתיים לקראת נישואיהם הקרבים.
הספר השישי, "קומודור הורנבלואר", Commodore Hornblower מתחיל לאחר שהורנבלואר נישא לליידי ולסלי ומתיישב באחוזה כפרית בקנט. הוא מקבל תפקיד של קומודור (קפטן בכיר שתחת פיקודו שייטת של כמה אוניות) ונשלח למשימה בים הבלטי. זוהי התקופה שבה תוקף נפוליאון את רוסיה, והורנבלואר נוטל חלק במערכה המכריעה הן כקצין והן כדיפלומט. הוא נפגש עם הצאר אלכסנדר הראשון ועם שארל הארבע עשרה, מלך שוודיה. הוא משתתף בהגנת ריגה כנגד הצבא הצרפתי ופוגש תוך כדי כך את קרל פון קלאוזביץ. הספר מסתיים עם תבוסת הצרפתים, והורנבלואר חוזר לאנגליה לאחר שחלה בטיפוס.
קורות חייו > לורד ואדמירל

בספר השביעי, "לורד הורנבלואר", Lord Hornblower, פותח בהצלחתו של הורנבלואר להשתלט על צוות של אניה בריטית שמרד ליד חוף צרפת. הוא מסייע בהשבת בית בורבון לשלטון בצרפת ומקבל תואר אצולה מהמלך; מעתה הוא לורד הורנבלואר. כשנפוליאון חוזר מגלותו באי אלבה בתחילת מאה הימים נמצא הורנבלואר באחוזת הרוזן גרסי, מחדש את הרומן האסור שלו עם כלתו, מארי. הורנבלואר מוביל תנועת גרילה של מלוכנים, נלכד ועומד להיות מוצא להורג בירייה; הוא ניצל ברגע האחרון כאשר מגיעות החדשות על תבוסת נפוליאון בקרב ווטרלו.
לאחר כמה שנים בחוף מקודם הורנבלואר לדרגת אדמירל ומתמנה כמפקד הצי הבריטי באיי הודו המערבית. הרפתקאותיו מתוארות בספר השמיני, "אדמירל הורנבלואר באיי הודו המערבית", Admiral Hornblower in the West Indies. הוא מכשיל ניסיון של חיילי המשמר הקיסרי לשעבר של נפוליאון לנחות על סנט הלנה על מנת לשחרר את נפוליאון, לוכד ספינת עבדים ונתקל בצבאו של סימון בוליבר.
קורות חייו > סיפורים נוספים

הסיפור האמור לסיים את הקריירה של הורנבלואר הוא סיפור קצר בשם "המפגש האחרון", The Last Encounter. בסיפור זה הורנבלואר הוא אדמירל הצי, החי לאחר פרישתו בקנט. הוא פוגש באקראי את נפוליאון השלישי ומסייע לו להגיע לצרפת, לאחר שהאחרון עוכב בשל שרשרת של תקלות בתחבורה.
הספר האחרון שכתב פורסטר, ושלא הושלם, נקרא "הורנבלואר והמשבר", Hornblower and the Crisis. ספר זה מתרחש בין הספרים השלישי והרביעי, ובו הופך הורנבלואר לסוכן חשאי האמור לפתות את הצי המשולב, הצרפתי-ספרדי, לצאת מהנמל בפרול כדי שנלסון יוכל להילחם בו ולהביס אותו. על פי ראשי הפרקים שהותיר אחריו פורסטר, מסתיימת משימתו של הורנבלואר בהצלחה, שבעקבותיה מתרחש קרב טרפלגר.
קורות חייו > תקצירי חייו של הורנבלואר על פי פורסטר

פורסטר מספק שני תקצירים של הקריירה של הורנבלואר. הראשון מופיע בפרק הראשון של "השיבה המאושרת" שהיה הרומן הראשון שכתב פורסטר על הורנבלואר. התקציר השני מופיע באמצע הספר "הקומודור", שבו מבקש ממנו הצאר ניקולאי לתאר את קורות חייו. התקציר השני אינו תואם לתקציר הראשון. בתקציר הראשון מתואר הורנבלואר כמבוגר בחמש שנים מאשר בשני. התקציר השני תואם לקורות החיים כפי שמופיעות בספרים.
סדר כתיבת הספרים

פורסטר לא כתב את הספרים לפי סדר כרונולוגי, ולפיכך יש כמה סתירות בסיפורים. הספרים נכתבו בסדר הבא:
The Happy Return ("השיבה המאושרת"). בארצות הברית נקרא הספר Beat to Quarters ("עמדות קרב"). נכתב ב-1937.
A Ship of the Line ("אוניית קו"), נכתב ב-1938.
Flying Colours ("דגלי ניצחון"), נכתב ב-1938.
The Commodore ("הקומודור"). נקרא בארצות הברית Commodore Hornblower ("קומודור הורנבלואר"), נכתב ב-1945.
Lord Hornblower ("לורד הורנבלואר"), נכתב ב-1946.
Mr. Midshipman Hornblower ("מיסטר מִידְשִׁיפְּמֶן הורנבלואר"), נכתב ב-1950.
Lieutenant Hornblower ("לפטננט הורנבלואר"), נכתב ב-1952.
Hornblower and the Atropos ("הורנבלואר והאטרופוס"), נכתב ב-1953.
Admiral Hornblower in the West Indies ("אדמירל הורנבלואר באיי הודו המערבית"), נכתב ב-1958.
Hornblower and the Hotspur ("הורנבלואר וההוֹטְסְפֶּר"), נכתב ב-1962.
Hornblower and the Crisis ("הורנבלואר והמשבר") – רומן בלתי גמור וסיפורים קצרים, נכתב ב-1967.
סדר כתיבת הספרים > תרגומים לעברית

כתבי ס.ס. פורסטר, הוראציו הורנבלואר - סיפורים. [עברית: אליעזר כרמי]. הוצאת ספרים כרמי את שות' בע"מ, 1958. 357 עמ'. התוכן: "הוראציו הורנבלואר" (Mr. Midshipman) ו-"הקצין הורנבלואר" (Lieutenant Hornblower).
ס"ס פורסטר, קפיטן הורנבלואר [Hornblower and the Atropos]. עברית: אליעזר כרמי. תל אביב, מ' מזרחי, [תשכ"ז?]. 286 עמ'.
סי.אס. פורסטר, הורנבלואר - עמדות קרב [Beat to Quarters], רומן היסטורי. תרגום: טל ארצי. אופוס הוצאה לאור בע"מ, 2007. 235 עמ'.
עיבודים לקולנוע ולטלוויזיה

קפטן הוריישיו הורנבלואר סרט משנת 1951 בכיכובו של גרגורי פק כהורנבלואר.
הורנבלואר - ימאי וג'נטלמן – סדרת טלוויזיה אנגלית משנת 1998 בכיכובו של יואן גריפית' כהורנבלואר.
אזכורים בתרבות

בשנת 1980 ג'ימי קרטר נאם נאום והקדיש אותו לסנאטור המנוח יוברט האמפרי, אולם התבלבל בנאומו וקרא לו "יוברט הוריישיו הורנבלואר".
ג'ין רודנברי יצר את הדמות קפטן פיקארד בהתבסס על הורנבלואר. בהכנות להפקת מסע בין כוכבים: הדור הבא רודנברי שלח לפאטריק סטיוארט, אשר גילם את פיקארד, את רומני הוריישיו הורנבלואר של סי.אס. פורסטר, אבל סטיוארט כבר הכיר הורנבלואר, לאחר שקרא את הספרים אודותיו כילד.
הערות שוליים

↑  סי. אס. פורסטר, "הוראציו הורנבלואר: סיפורים", הוצאת כרמי את שות', 1958, עמוד 59, "קצין־צי־אנגלי".
↑  סי. אס. פורסטר, "הוראציו הורנבלואר: סיפורים", הוצאת כרמי את שות', 1958, עמוד 224, "הורנבלואר היה אדם שבחר תמיד ללכת בדרך הנועזת והמסוכנת. הוא קרא הרבה והיה בקיא בהלכות תורת הימאות, ועם זאת רכש ניסיון מעשי רב".
↑  סי. אס. פורסטר, "הוראציו הורנבלואר: סיפורים", הוצאת כרמי את שות', 1958, עמוד 71, "מתדרדרת כרעם, פרצו יללות הסתערות מפי מאה גרונות. המלחים האנגלים צרחו כמטורפים ומיהרו לטפס ולעלות על הקורבטה. כעבור רגע שמע הורנבלואר רעמי־אקדחים וראה את ניצוצות היריות מכל קצוות הסיפון. עתה הגיעה שעתו".
↑  סי. אס. פורסטר, "הוראציו הורנבלואר: סיפורים", הוצאת כרמי את שות', 1958, עמוד 119, "התלהבות הקרב גברה בו לפתע עשרת־מונים. בזינוק דילג על פני ארבעת שלבי הסולם הנותרים, והסתער בצוחה פראית על הספרדים. אקדחו פצפץ ופניו של אחד מאויביו כוסו שם. על השני השתער בפגיון".
↑  סי. אס. פורסטר, "הוראציו הורנבלואר: סיפורים", הוצאת כרמי את שות', 1958, עמוד 250, "התקפה מצדנו על עורפם הוא הדבר האחרון שיעלה על דעתם".
↑  סי. אס. פורסטר, "הוראציו הורנבלואר: סיפורים", הוצאת כרמי את שות', 1958, עמוד 250, "יחידת נחיתה תכלול כמאה מלחים ונוסף להם כשמונים מחיילי הצי".
↑  סי. אס. פורסטר, "הוראציו הורנבלואר: סיפורים", הוצאת כרמי את שות', 1958, עמוד 263, "הורנבלואר היה מן העבר השני. בגדיו היו פרועים והתלהבותו ניכרת בו. הגם שהשתדל לעטות ארשת מאופקת. בידו האחת החזיק חרב שלופה, ובשנייה לפת אקדח".
↑  סי. אס. פורסטר, "עמדות קרב", הוצאת אופוס, 2007, עמוד 47, "בחמש-עשרה שנותיו בים – כולן שנים של מלחמה".
↑  סי. אס. פורסטר, "עמדות קרב", הוצאת אופוס, 2007, עמוד 172, "כתריסר מתותחיה של הלידיה עוד היו בזווית מתאימה, והם ירו בשצף".
↑  "Carter Blows the Horn Of the Wrong Horatio". הניו יורק טיימס. 15 באוגוסט 1980. {{cite news}}:  (עזרה)
↑  "VIDEO: Patrick Stewart On Expecting TNG To Fail, Roddenberry v Berman, Star Trek 'Albatross' + more". 22 ביוני 2010. נבדק ב-2010-07-25. {{cite web}}:  (עזרה)
↑  "Patrick Stewart – Jean Luc Picard, Captain of the Enterprise". BBC. נבדק ב-7 במאי 2011. {{cite web}}:  (עזרה)
| --- | --- |
בקרת זהויות :  NLI: 987007551296605171  GND: 1044946911  LCCN: sh92001307  VIAF: 305433059   WorldCat (עם VIAF): 305433059 
אה"מ אינדיפטיגבל (משמאל) בעת קרב עם אוניית הקו הצרפתית Droits de l'Homme. פורסטר מיקם את דמותו הבדיונית של הורנבלואר כקצין זוטר על סיפון האונייה הבריטית
הבום הלטינו-אמריקאי

הבום הלטינו-אמריקאי (בספרדית: Boom Latinoamericano) הייתה תנועה ספרותית של שנות ה-60 ושנות ה-70 של המאה ה-20, כאשר יצירתם של קבוצה של סופרים צעירים יחסית לטינו-אמריקאים התפשטה באופן נרחב באירופה ובעולם כולו. הבום קשור באופן הדוק ביותר לחוליו קורטאסר מארגנטינה, קרלוס פואנטס ממקסיקו, מריו ורגס יוסה מפרו וגבריאל גארסיה מארקס מקולומביה. תחת השפעת המודרניזם האירופי והצפון אמריקאי, אך גם בשל תנועת הוונגוארדיה (vanguardia) הלטינו-אמריקאית, קראו סופרים אלו תיגר על המוסכמות הממוסדות של הספרות הלטינו-אמריקאית. יצירותיהן הן ניסיוניות, ובשל האקלים הפוליטי של אמריקה הלטינית של שנות השישים, הן גם פוליטיות מאוד. "זו לא הגזמה לקבוע", כותב המבקר ג'רלד מרטין, "שאם יבשת דרום אמריקה הייתה ידועה בשני דברים מעל לכל האחרים בשנות השישים, אלה היו בראש ובראשונה המהפכה הקובנית (אם כי קובה אינה בדרום אמריקה) והשפעתה הן על אמריקה הלטינית והן על העולם השלישי באופן כללי, ושנית, ה-"בום" בסיפורת הלטינו-אמריקאית, שעלייתה ונפילתה השתלבה עם עלייתן ונפילתן של התפיסות הליברליות של קובה בין 1959 ל-1971. "
ההצלחה הפתאומית של חברי ה"בום" נבעה בחלקה הגדול מהעובדה שיצירותיהם היו בין הרומנים הלטינו-אמריקאים הראשונים שיצאו לאור באירופה, על ידי הוצאות ספרים כמו סייס ברל (אנ') האוונגרדית מברצלונה. ואכן, פרדריק מ. נון כותב כי "סופרים לטינו-אמריקאים הפכו מפורסמים בעולם הן בזכות כתיבתם והסינגור הפוליטי והחברתי שהם הובילו, והן מכיוון שלרבים מהם היה את המזל להגיע לשווקים ולקהלים שמעבר לאמריקה הלטינית באמצעות תרגום, נסיעות - ולעיתים גם בשל הגליה. "